Trumpukas
Trumpukas – upelis Kazlų Rūdos savivaldybėje, Judrės dešinysis intakas, priklausantis Šešupės baseinui; jo hidrologinis nr. – 15010457. Į Judrę (Višakio intaką) įteka 4,7 km atstumu nuo jos žiočių, pietvakariuose nuo Gulioniškės kaimo, į Gulioniškės tvenkinio pusę. Upelio ištakos – Raudonplynio durpyno apylinkėse. Vaga nuo aukštupio ir žemiau sureguliuota. Vidurupyje iš pietvakarių juosia atvirus rekultivuotus durpyno plotus, yra apleistų vandens reguliavimo įrenginių, bebrų veiklos požymių. Kitur teka mišku. Judrę pasiekia aukščiau Gulioniškės tvenkinio. Gyvenvietės prie Trumpuko: Raudonplynis, Beržiniškė, Gulioniškė.